Backend-udvikler til energisektoren, Jobindex A/S | it-jobbank
Backend-udvikler til energisektoren
Kan du tænke i helheder, og får du fornyet energi ved tanken om at sætte dig ind i nye teknologier? Og vil du samarbejde med et team af specialister, som ikke er bange for at tænke bredt? Så får du her muligheden for at definere projekter, søge viden blandt dygtige kolleger og skabe fuldendte forretningsløsninger i en rolle, som rummer både Java og PHP.
En kompleks forretningsplatform
Du bliver en del af et engageret, projektorienteret team med 9 kompetente kolleger, som sammen driver og udvikler alle systemer til Natur-Energi og Gul Strøm. Vores forretningsplatform håndterer hele den systemmæssige del af kundeprocessen med alt fra onboarding af kunder til fakturering, flytteprocesser og udslusning.
Vedligehold og udvikling i PHP – nyudvikling og vedligehold i Java
Som udvikler får du opgaver, som er krævende og alsidige. Vi udvikler i både PHP og Java, og du skal kunne begge dele. Vi kommer fra en klassisk LAMP stack, men arbejder konstant på at migrere kodenbasen over i mere moderne paradigmer som Microservices, Cloud, løs kobling, centraliseret logging and tracing, og "batchsize one". Vi kører fuld Docker med Docker-Cloud (tidligere Tutum) som container management, og AWS som Cloud Resource provider. Persistering er Mongo og MySql.
Vær med til at forme vores forretningsplatform version 2.0
Udover udvikling og vedligehold af kode arbejder vi altid med at forbedre infrastruktur, platform og services. Blandt andet fokuserer vi på at modernisere vores forretningsplatform, så vi fortsat kan håndtere den øgede kompleksitet, der opstår i forbindelse med, at vi som virksomhed udvider vores marked og får flere kundesegmenter.
Bliv drivkraften bag større projekter
Udover kodning bliver du involveret i hele projektfasen på nye initiativer, inklusive projektafklaring og designovervejelser, hvor du tager dialogen med kollegerne rundt omkring i huset. Med solid opbakning fra dit kompetente team får du ansvar for implementering, test, deployment og produktionsmodning. Her står ingen alene – for vi opfordrer altid hinanden til at søge sparring for at nå de bedste resultater.
Vi samarbejder bredt på tværs af teamet
Som team fokuserer vi hele tiden på at skabe en platform, som understøtter forretningen bedst muligt. Det gælder blandt andet, når vores kolleger i den øvrige organisation har akutte ønsker. Her er det vores ansvar ikke kun at lave 'quick fixes', men vende retur med langtidsholdbare løsninger. Samtidig ser vi løbende på, hvordan vi kan fremtidssikre vores systemer, så de er på forkant med udviklingen.
Erfaring med PHP og Java
Det rigtige match til vores organisation besidder en god kombination af teoretisk baggrundsforståelse for IT koblet med praktisk erfaring. Du formår at tænke holistisk, hvilket sætter dig i stand til at tænke ud over opgavebeskrivelsens rammer og skabe en løsning, som passer ind i det større hele i forhold til forretningen og de øvrige systemer.
Du har erfaring med PHP (Laravel og Eloquent) og Java (Spring, DropWizard og SpringBoot).
Du er pragmatisk og forstår at nedbryde komplekse løsninger i elementer.
Det er en fordel, hvis du har kendskab til vores øvrige teknologier.
Jobindex er rekrutteringspartner på denne stilling. Har du spørgsmål til jobbet, kan du kontakte rekrutteringskonsulent hos Jobindex Agnethe Taps på 88 63 00 39.
Hos Natur-Energi har vi siden 2008 arbejdet på at blive Danmarks foretrukne leverandør af grøn energi. I dag køber mere end 75.000 danske hustande strøm gennem os. Analyseinstituttet YouGov har udnævnt vores elkunder til at være de mest tilfredse kunder – fire år i træk. Derudover er Natur-Energi de sidste to år blevet kåret som Gazelle af Dagbladet Børsen. Det er vi selvfølgelig stolte af.